Bergstjernet (Nittedal)

Bergstjernet er en liten innsjø øst for Åneby i Nittedal kommune, i skogen til Berg gård. Vannet er demmet opp ved utløpet i sørvest, for å fungere som drikkevannskilde for Nittedal kommune da det ikke kunne hentes tilstrekkelig fra Høldippeldammen. Vannet er hevet seks meter, og flyter dermed sammen med Ramndalstjerna. Til sammen er arealet på 0,23 km², og det kan produseres ca. 820 000 m³ drikkevann per år. I 1987 ble vannforsyningen overtatt av Nedre Romerike vannverk, som henter drikkevann fra Glomma. Bergstjernet ble da reservevannkilde.

Referanser

Eksterne lenker 
 Bilde av demningen som ble bygget i 1975 Digitaltmuseum

Innsjøer i Nittedal
Nitelvvassdraget